Ολοκληρώθηκαν οι συνομιλίες της ελληνικής αντιπροσωπείας με τον Αμερικανό πρόεδρο και τους υπουργούς του - Αισιοδοξία από τον Τραμπ ότι η Ελλάδα «επιστρέφει» - Ικανοποίηση για τη φιλοξενία αμερικανικών δυνάμεων στη Σούδα και συμφωνία για τα F-16 - «Η Ελλάδα να συνεχίσει τις μεταρρυθμίσεις και επιβεβαιώνω τη στήριξη μας για αξιόπιστη ανακούφιση από το χρέος» είπε ο Τράμπ- «Σήμερα οι ελληνοαμερικανικές σχέσεις βρίσκονται στο καλύτερο σημείο από ποτέ» ανέφερε ο Τσίπρας

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ο Αμερικανός πρόεδροςγνωρίζει από πρώτο χέρι το ατελείωτο μενού των «εμπλοκών» που μπορεί να προκύψουν για κάποιον που θέλει να επενδύσει στην Ελλάδα.Το 2012, όπως θυμήθηκε χθες ο πρωθυπουργός, ο σημερινός πλανητάρχης είχε εκφράσει έντονο ενδιαφέρον για να επενδύσει στην έκταση του «». Παρά τις επαναλαμβανόμενες κρούσεις τα βρήκε σκούρα με τις αποφάσεις τις ελληνικής διοίκησης και αναγκάστηκε να εγκαταλείψει την προσπάθεια.Το κλίμα της εποχής (με δεδομένες τις αντιδράσεις από τον ανερχόμενο τότε ΣΥΡΙΖΑ που ζητούσε να γίνει μητροπολιτικό πάρκο) δεν «σήκωνε» σε καμία περίπτωση μια επένδυση από τον Αμερικανό μεγιστάνα η οποία εκτός των άλλων θα περιελάβανε ακόμη και καζίνο, στην κατασκευή των οποίων ειδικεύεται ο Τραμπ - βεβαίως, πέντε χρόνια μετά, ο ΣΥΡΙΖΑ ως κυβέρνηση δεσμεύεται ότι το καζίνο θα γίνει...Τους πρώτους μήνες του 2012 ο Τραμπ βρέθηκε στην Ελλάδα και μετέφερε στους αρμόδιους το ενδιαφέρον του. Ωστόσο η απόφαση για εκλογές τον Μάιο της ίδιας χρονιάς είχε ληφθεί, η κυβέρνηση Παπαδήμου μετρούσε μέρες, ο ΣΥΡΙΖΑ κάλπαζε και οι ιδιωτικοποιήσεις είχαν παγώσει.Εκείνος επέμενε. Κάπως έτσι φτάσαμε στη συνεδρίαση του ΔΣ του ΤΑΙΠΕΔ στις 15 Μαΐου του 2012 με αντικείμενο την επιλογή των επενδυτικών σχημάτων που θα περνούσαν στη δεύτερη φάση του διαγωνισμού για το Ελληνικό. Το συμβούλιο θα εξέταζε το αίτημα να δοθεί περισσότερος χρόνος στην εταιρεία Tramp International ώστε να προσκομίσει συμπληρωματικά στοιχεία που έλειπαν από τον φάκελό της ώστε να μπορέσει να συμμετάσχει στη δεύτερη φάση.Στη συνεδρίαση διατυπώθηκε μεταξύ άλλων η εισήγηση της κυρίας Άννας Ζωηρού, η οποία εκπροσωπώντας το ΛΑΟΣ του κ. Καρατζαφέρη, ζήτησε να σταματήσουν όλες οι ενέργειες του Ταμείου και να... «κλείσει το γκισέ» ενόψει των επερχόμενων τότε εκλογών.Η θέση της κυρίας Ζωηρού πλειοψήφησε και οδήγησε στο «πάγωμα» των σχεδίων του Αμερικανού μεγιστάνα. Ο τελευταίος εγκατέλειψε (ως επιχειρηματίας) το πρότζεκτ «επενδύσεις στην Ελλάδα». Με τρεις ψήφους έναντι δύο, το Διοικητικό Συμβούλιο του ΤΑΙΠΕΔ αποφάσισε να τραβήξει χειρόφρενο ως τις εκλογές του Μαΐου του 2012.Για την ιστορία μειοψήφησαν ο τότε διευθύνων σύμβουλος Κώστας Μητρόπουλος και ο εκτελεστικός διευθυντής Ανδρέας Ταπραντζής, οι οποίοι επέμεναν στη συνέχιση των διαδικασιών για το Ελληνικό με το επιχείρημα της διαφύλαξης της αξιοπιστίας του Ταμείου και της χώρας έναντι της διεθνούς επενδυτικής κοινότητας.Τότε, βέβαια, κανείς δεν μπορούσε να φανταστεί ότι ο Τραμπ θα γινόταν πρόεδρος των ΗΠΑ.